text: Endelig afgjort: Dronning Dorothea Skole lukker
  03 februar 2014 kl. 17.54
  Efter lang politisk uenighed har ca. 65 elever fra Kolding nu fået en afklaring.
  Siden efteråret har det ligget fast, at Koldings byråd ville lukke Dronnning Dorothea Skolen, og at skolens omkring 65 elever dermed skulle flyttes ud på kommunens øvrige skoler. Spørgsmålet har bare været, hvor eleverne skulle hen.
  Men i dag har Børne- og Uddannelsesudvalget bestemt, at størstedelen skal fortsætte på Bramdrup Skole. Resten skal til Munkevængets Skole og Lyshøjskolen. Det fortæller udvalgsformand Christian Haugk til TV SYD.
  Skolens elever bor alle i Skovparken, som står på regeringens ghettoliste. I flere måneder har politikerne været uenige om, hvilken skole eleverne kan integreres på.
  Lukningen af skolen med 65 elever er en del af en spareplan på kommunens skoleområde.
  Børnene på Dronning Dorotheas Skole begynder på deres nye skoler efter sommerferien.
  
  @ChristianHaugk er det ellers ikke en af de store skoler?Eller går der ingen børn der mere #DengangFarVarDreng...
  
  
  